
Ministru kabineta rīkojums Nr. 774
Rīgā 2023. gada 27. novembrī (prot. Nr. 58 16. §)
Par valsts nekustamo īpašumu Eksporta ielā 6, Rīgā, pārdošanu
· 1. Saskaņā ar Publiskas personas mantas atsavināšanas likuma 4. panta pirmo daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šādus nekustamos īpašumus:
· 1.1. 40409/53679 domājamās daļas no nekustamā īpašuma (nekustamā īpašuma kadastra Nr. 0100 011 0166) – zemes vienības (zemes vienības kadastra apzīmējums 0100 011 0166) 0,165 ha platībā un būves (būves kadastra apzīmējums 0100 011 0166 001) – Eksporta ielā 6, Rīgā, kas ierakstītas zemesgrāmatā uz valsts vārda Finanšu ministrijas personā, kopā ar 40409/53679 domājamām daļām no būves (būves kadastra apzīmējums 0100 011 0166 002);
· 1.2. ievērojot Publiskas personas mantas atsavināšanas likuma 14. panta un 45. panta nosacījumus, dzīvokļa īpašumu (nekustamā īpašuma kadastra Nr. 0100 904 8234) – dzīvokli Nr. 23 (telpu grupas kadastra apzīmējums 0100 011 0166 001 023) un 13790/536790 kopīpašuma domājamās daļas no zemes vienības (zemes vienības kadastra apzīmējums 0100 011 0166) un būves (būves kadastra apzīmējums 0100 011 0166 001) – Eksporta ielā 6–23, Rīgā, kas ierakstīts zemesgrāmatā uz valsts vārda Finanšu ministrijas personā.
· 2. Pircēji par nekustamajiem īpašumiem maksā euro.
· 3. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkumu līgumu noslēgšanas dienas, sastādot attiecīgus pieņemšanas un nodošanas aktus.

